
PRAVIDLÁ
pretekov v cestnej cyklistike s hromadným štartom 
,,Kysuce – Orava, cez kopec 2024“
6. ročník



Cieľ športovej akcie: 

Propagácia cestnej cyklistiky na území Kysúc.
Prezentovanie cestnej cyklistiky ako športovej disciplíny.
Propagácia cyklistiky ako formy zdravého životného štýlu, nástroja pre šport a relaxáciu.
Propagácia Obce Zborov nad Bystricou a iných obcí Kysúc a Oravy, ich kultúrnych pamiatok a tradícií.

Organizátor:

Obecný podnik Zborov nad Bystricou s.r.o. (Zriaďovateľ Obec Zborov nad Bystricou)
023 03  Zborov nad Bystricou 223
IČO: 53189574
tel.: 041 230 40 81, kl. 15

Cena pre absolútneho víťaza:
· 500 € (Prekonanie traťového rekordu + 200 €)

Podmienky účasti na pretekoch (štartu):

· Účastníkom ,,Kysuce – Orava, cez kopec 2024“ (ďalej len ,,preteky“) môže byť osoba, ktorá splní nasledovnú podmienku:

· Osobne sa prihlási na mieste štartu v stanovenom čase a to najneskôr 1 hod. pred štartom.

· Po uhradení štartovného, účastník pretekov podpíše prehlásenie, že nemá zdravotné problémy a súhlasí s účasťou na vyššie uvedených pretekoch na vlastné nebezpečie. V prípade osôb mladších ako 18 rokov je potrebné pri úhrade štartovného predložiť organizátorovi súhlas na účasti pretekov maloletej osoby jeho zákonného zástupcu.

· Pri prihlásení sa na preteky a odovzdaní údajov potrebných pre registráciu, účastník pretekov súhlasí s nižšie uvedenou záväznou klauzulou:

1. Organizátor a všetky osoby ním poverené, (ktoré s ním spolupracujú) a tiež osoby súvisiace s prípravou a organizovaním samotných pretekov, nenesú žiadnu zodpovednosť za účastníkov pretekov, za osobné škody vzniknuté účastníkom pretekov, vecné a majetkové škody vzniknuté pred pretekmi, počas pretekov a po pretekoch. 

2. Účastníci pretekov štartujú na vlastné nebezpečie a na vlastnú zodpovednosť. Účastníci               pretekov nesú fyzickú a právnu zodpovednosť za všetky škody, ktoré sami spôsobia. Účastník pretekov, ktorý akceptuje stanovy tejto klauzuly, sa vzdáva práva vymáhania akejkoľvek náhrady od organizátora alebo zadávateľa, v prípade nehody a škôd vzniknutých v súvislosti               s pretekmi. Účastník pretekov berie na vedomie a zároveň súhlasí s povinnosťou riadiť                        sa pokynmi bezpečnostných zložiek a dodržiavať pravidlá pretekov. Svojim podpisom účastník pretekov berie na vedomie a udeľuje súhlas na vyhotovenie fotografií, videozáznamu súvisiaceho s pretekmi. Tieto fotografie môžu byť zverejnené, resp. použité ako propagačný materiál v televízii, tlači a iných masmédiách za účelom ďalšej propagácie pretekov. 
Svojim podpisom účastník pretekov potvrdzuje, že sa oboznámil so všetkými podmienkami               pravidiel pretekov. Podpisom sa zaväzuje organizátorovi, že nim uvedené údaje sú pravdivé a kompletné. Svojim podpisom účastník pretekov súhlasí so spracovaním osobných údajov      organizátorom v zmysle nariadení zákona č. 18/2018 Z. z. o ochrane osobných údajov v znení neskorších predpisov.

3. Potvrdením účasti na pretekoch je registrácia a zaplatenie štartovného poplatku stanoveného organizátorom v sume 10€ pri online registrácii a 15 € pri registrácii na mieste pretekov. Každému účastníkovi pretekov sa organizátorom zapožičia po zaplatení štartovného poplatku registračné číslo účastníka pretekov. V prípade straty registračného čísla pred štartom, sa zapožičia na vyžiadanie účastníka pretekov náhradné registračné číslo za poplatok v sume 5€. Účastníkovi pretekov sa vyslovene zakazuje akákoľvek manipulácia s vzhľadom a grafickým vyhotovením registračného čísla. Štart účastníka pretekov bez registračného čísla sa nedovoľuje – je zakázaný. 
Právo štartovať na pretekoch majú osoby staršie ako 18 rokov, osoby vo veku od 16 – 18 rokov po predložení písomného súhlasu zákonného zástupcu, osoby vo veku do 16 rokov len v prípade doprovodu zákonného zástupcu, ktorý sa taktiež musí zúčastniť pretekov.
Každý účastník pretekov sa ich zúčastňuje na vlastné riziko a vlastnú zodpovednosť (v prípade neplnoletých osôb na riziko a zodpovednosť zákonného zástupcu). 
Každý účastník pretekov je povinný mať cyklistickú prilbu  a cestný bicykel bez elektrického         pohonu (elektro-bicykel) resp. bez prídavného zdroja pohonu (v prípade, že bude takáto forma bicykla použitá počas pretekov - pretekár je automaticky diskvalifikovaný).

4. Účastník pretekov, ktorý bude mať bicykel inej kategórie ako cestný bicykel berie na vedomie, všetky nevýhody vyplývajúce z vlastností ostatných kategórií bicyklov (spomalenie, valivý odpor dezénu plášťov …). Účastníkom pretekov bez prilby nebude umožnené štartovať a zúčastniť sa pretekov bez nároku na vrátenie štartovného poplatku.

Do pretekov je možné sa prihlásiť fyzicky (osobne) v deň uskutočnenia pretekov (dňa 17.08.2024 sobota, plánovaný štart o 11:30 hod.) na organizátorom vyznačenom mieste. 

Je však nutné uhradiť štartovací poplatok - ,,štartovné” a to je možné uskutočniť fyzicky v deň pretekov na mieste vyznačenom organizátorom. Štartovné je stanovené na sumu 15€ na mieste (online registrácia 10 €).




PRAVIDLÁ PREBIEHAJÚCICH PRETEKOV

· Počas trvania pretekov si organizátor vyhradzuje právo rozhodovať o všetkých prípadoch, ktoré sú obsahom týchto pravidiel.
· Pretekárovi bude povolený štart, až po pripevnení štartovného čísla, ktoré obdrží od organizátora tesne po úhrade štartovného poplatku. 
· Pred štartom pretekov v čase 1hod pred štartom je zakázane riadne zaregistrovaným pretekárom  trénovať resp. pohybovať sa na trase preteku.
· V dobe konania pretekov je pretekárom zakazané skracovať alebo inak meniť trasu, ktorú určil                 a vyznačil organizátor. V prípade porušenia tohto zákazu, bude pretekár automaticky diskvalifikovaný.
· V prípade, že pretekár vybočí (alebo sa iným spôsobom odkloní z vyznačenej trasy pretekov), je povinný ihneď sa vrátiť na vyznačenú trasu a začať prerušený závod v mieste, v ktorom sa odklonil. Pri nedodržaní tohto postupu bude pretekár diskvalifikovaný.
· Registrovaní pretekári budú štartovať naraz (muži aj ženy) - ,,hromadný štart”. Vyhodnocovanie výsledkov a víťazných miest, bude však podľa jednotlivých kategórii (príloha).
· Je zakázané používať sklenené nádoby v blízkosti a na trase pretekov, a taktiež akékoľvek predmety, ktoré by mohli ohroziť bezpečnosť pretekárov a fanúšikov pretekov.
· Víťazmi resp. výhercami vo všetkých stanovených kategóriách, ktorými sa rozlišujú účastníci pretekov podľa veku a pohlavia, sa stanú tí pretekári, ktorí v najkratšom čase prejdú organizátorom stanovenú a vyznačenú trasu pretekov.
· O spôsobe priebehu štartu budú bližšie účastníci pretekov informovaní prostredníctvom organizátorov pretekov pri technickom zabezpečení štartu pred samotným zahájením pretekov. 
· Trasa pretekov bude vyznačená a zabezpečená prostredníctvom organizátora, resp. záchrannými zložkami, ktoré budú pretekárov usmerňovať a to hlavne na nebezpečných miestach cestnej premávky (križovatky). 
· V polovici trasy sa bude pre pretekárov nachádzať občerstvovacie stanovisko (Obec Oravská Lesná).
· Samotné preteky sa budú uskutočňovať v premávke za asistencie polície (eskorta vpredu a vzadu hlavného pelotónu), preto účastníci pretekov sú povinní rešpektovať pravidlá cestnej premávky stanovené zákonom č. 8/2009 Z.z. a jeho vykonávajúcej vyhlášky 9/2009 Z.z..
· V priebehu samotného závodu sú pretekári povinní dodržiavať vyššie stanovené pravidlá a chovať sa s patričnou úctou k ostatným účastníkom pretekov, rozhodcom, organizátorom , pomocnému personálu a bezpečnostným zložkám (príslušníci Policajného zboru Slovenskej republiky, Zdravotnej záchrannej službe, Hasičskému záchrannému zboru …).
· V priebehu konania pretekov sú pretekári povinní uchovať si ,,dobré mravy“ (nie je vhodné používať vulgárne slová), dodržiavať pravidlá fair play, a mať úctu voči okoliu a prírode.


Celková dĺžka trasy:	82 km




Príloha č. 3 : Kategórie pretekárov

	MUŽI	M0	juniori do 14 rokov (nutný súhlas zákonného zástupcu)
 	M1	juniori 15 – 17 rokov (požadovaný súhlas zákonného zástupcu)
 	M2	18 – 29 rokov
 	M3	30 – 39 rokov
 	M4	40 – 49 rokov
 	M5	50 – 59 rokov
 	M6	nad 60 rokov
 

	ŽENY	K1	do 20 rokov
 	K2	od 21 do 39 rokov
 	K3	40 rokov a viac 





V prípade, že v danej kategórii bude prihlásených menej ako 3 pretekári, organizátor si vyhradzuje právo na zlúčenie vekových kategórii.

TRASA :

HARMONOGRAM PRETEKOV

Zhorov - Stara Bystrica 8km - 15min.
Zhorov - Nova Bystrica 14km - 30min.
Zhorov - Vychylovka 20km - 50min.
Zborov - Oravsk Lesnd 31km - 70min.
Zborov - Zakamenné 41km - 95min.

